Diari Oficial de la Generalitat Valenciana


Sumari del DOGV 8857, del 15-07-2020 (2020/5543)

Extracte de la Resolució de 29 de juny de 2020, del vicerector d'Internacionalització i Cooperació de la Universitat de València, per la qual es convoca la concessió de beques de residència d'estudiants de països en desenvolupament per al curs 2020/2021.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5543


Data del document
:   29-06-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 29 de juny de 2020, del vicerector d'Internacionalització i Cooperació de la Universitat de València, per la qual es convoca la concessió de beques de residència d'estudiants de països en desenvolupament per al curs 2020/2021. [2020/5543]  
BDNS (identif.): 515067.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Aquesta convocatòria està oberta a estudiants que formalitzen la matricula en el curs 2020-2021 en la Universitat de València, en els estudis de grau o màster oficial.  
  
Segon. Objecte  
La Universitat de València fa pública la convocatòria per a la concessió de set beques de residència per al Col·legi Major Rector Peset i per a la Residència Universitària Damià Bonet, en règim de concurrència competitiva, segons la distribució per centres següent:  
- Col·legi Major Rector Peset: cinc beques per a estudiants de països en desenvolupament.  
- Residència Universitària Damià Bonet: dos beques per a estudiants de països en desenvolupament.  
  
Tercer. Bases reguladores  
Les bases íntegres es poden consultar al web: http://www.uv.es/cmrpeset/cas/archivos/BecasDesarrollo.pdf  
  
Quarta. Quantia  
El pressupost total màxim autoritzat per al Col·legi Major Rector Peset ascendeix a 39.300 euros del pressupost de la Universitat de València.  
Les beques per a la Residència Universitària Damià Bonet es financen a càrrec de l'empresa Siresa Campus, SA, d'acord amb el punt 4 de l'addenda del contracte subscrit amb la Universitat de València, de data 20 de juliol de 2010.  
  
Cinqué. Termini de presentació de sol·licituds  
El termini de presentació de la sol·licitud començarà a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitzarà el dia 5 d'agost de 2020 a les 14.00 hores.  
  
Sisé. Altres dades  
L'assignació d'una beca no serà definitiva mentre la persona beneficiària no confirme la seua acceptació en un termini de cinc dies hàbils a partir de la publicació de la resolució definitiva de concessió. Aquesta acceptació podrà fer-se per la plataforma ENTREU, o mitjançant presentació en el Registre General o en l'Auxiliar de la Universitat de València o en qualsevol altre registre previst a aquest efecte en l'article 38 de la Llei 30/199, de règim jurídic de les administracions públiques i del procediment administratiu comú.  
Les persones beneficiàries han de formalitzar l'ingrés en el centre on hagen estat becades seguint les instruccions i el procediment que els indique la direcció del Col·legi Major Rector Peset o de la Residència Damià Bonet, inclòs el pagament del corresponent dipòsit col·legial o fiança.  
  
València, 29 de juny de 2020.- La rectora, p. d. (DOGV 27.06.2019), el vicerector d'Internacionalització i Cooperació: Carlos Cecilio Padilla Carmona.